Наяўнасьць вакантных пасадаў у абкаме дазволіла яго супрацоўнікам атрымліваць неблагія прэміі. Праўда, дзеля гэтага некаторым лідэрам БПСМ даводзілася мяняць пасады ў абкаме два–тры разы на год і пераходзіць па коле на вакантныя. Сёньня чалавек быў, напрыклад, начальнікам аддзелу патрыятычнага выхаваньня, а праз тры месяцы — галоўным спэцыялістам арганізацыйна-кадравай работы. Такая ўнівэрсальнасьць тлумачыцца тым, што дзяліць грошы можна было толькі ад тых пасадаў, якія вакантныя менш за тры месяцы.